केरल के गुरुवयूर श्रीकृष्ण मंदिर में चढ़ावे में आई चांदी की वस्तुओं को सोने में बदलवाने का फैसला
Breaking News Headlines Update; Dainik Bhaskar Breaking News Headlines Today, India and World Latest Pictures Videos, Pictures, and More From Dainik Bhaskar.  उत्तराखंड के हरिद्वार में कांवड़ियों को ले जा रहे मिनी ट्रक ने दो बाइक को टक्कर मार दी। हादसे में एक बच्चे समेत 3 लोगों की मौत हो गई।
केरल के थ्रिशूर में सदियों पुराने गुरुवयूर श्री कृष्ण मंदिर में चढ़ावे में आई चांदी की वस्तुओं को सोने में बदलवाया जाएगा। मंदिर में सालों से बिना उपयोह के रखी चांदी की वस्तुओं को सोने की ईंटों से बदला जाएगा और ब्याज लिया जाएगा। भक्तों के मंदिर में चढ़ाए गए आभूषण, बर्तन और अन्य ऐसी वस्तुओं सहित चांदी की कई वस्तुएं वर्षों से मंदिर के परिसर में एक कमरे में रखी हैं।
मंदिर के प्रबंधन बोर्ड गुरुवयूर देवास्वोम ने स्टॉक में से पांच टन से अधिक चांदी की वस्तुओं को पहले चांदी की छड़ों में बदलने के लिए हैदराबाद में भारत सरकार टकसाल के साथ एक समझौता किया है। फिर, इन चांदी की छड़ों को मुंबई में भारत सरकार के टकसाल को दिया जाएगा और समान मूल्य की सोने की छड़ें ली जाएंगी।
आज की अन्य प्रमुख खबरें...
फ्लाइट के वॉशरूम में पैसेंजर स्मोक करते पकड़ा गया, केस दर्ज
​​​​​​​बहरीन से मुंबई आ रही इंडिगो की फ्लाइट के वॉशरूम में एक पैसेंजर स्मोक करते हुए पकड़ा गया। आरोपी कर्नाटक के कोलार का रहने वाला है। उसके पास से सिगरेट का पैकेट और एक लाइटर बरामद हुआ है। आरोपी के खिलाफ केस दर्ज कर लिया गया है।
जम्मू-कश्मीर के शोपियां में 3 लोगों को गोली मारी गई, अस्पताल में भर्ती किया गया
जम्मू-कश्मीर के शोपियां जिले में गुरुवार को एक बार फिर आतंकियों ने बाहरी लोगों को अपना निशाना बनाया। तीन लोगों की गोली मार दी गई। दोनों को अस्पताल में भर्ती करवाया गया है। घायलों की पहचान अनवर, हीरालाल और पिंटो के रूप में हुई है। फिलहाल पुलिस इलाके की घेराबंदी करके मामले की जांच कर रही है।
​​​​​​महाराष्ट्र सरकार में समन्वय के लिए समिति बनेगी, इसमें तीनों पार्टियों से 12 नेता होंगे
महाराष्ट्र में एकनाथ शिंदे, देवेंद्र फडणवीस और अजित पवार सरकार में समन्वय बनाने के लिए समिति बनाई गई है। इस समिति में 12 मेंबर होंगे, जिसमें तीनों पार्टियों ने चार-चार नेताओं को शामिल किया जाएगा।
समिति में भाजपा से आशीष शेलार, चंद्रशेखर बावनकुले, सुधीर मुनगंटीवार, चंद्रकांत पाटिल होंगे। शिवसेना से उदय सामंत, संभुराज देसाई, दादा भूसे, राहुल शेवाले होंगे। एनसीपी से धनंजय मुंडे, दिलीप वलसे पाटिल, छगन भुजबल और सुनील तटकरे होंगे।
मनीष सिसोदिया की जमानत अर्जी पर सुप्रीम कोर्ट में कल सुनवाई, दिल्ली शराब नीति केस
आम आदमी पार्टी के नेता मनीष सिसोदिया की जमानत याचिका पर 14 जुलाई को सुप्रीम कोर्ट में सुनवाई होगी। मनीष को दिल्ली शराब नीति घोटाले में फरवरी में गिरफ्तार किया गया था।। सिसोदिया की कई जमानत याचिकाएं अब तक कोर्ट्स से खारिज कर दी गई हैं।
तीन हाईकोर्ट जजों का ट्रांसफर, सुप्रीम कोर्ट कॉलेजियम ने की थी सिफारिश
सुप्रीम कोर्ट कॉलेजियम ने तीन हाईकोर्ट जजों को अलग-अलग हाई कोर्ट में ट्रांसफर करने की सिफारिश की है। दिल्ली हाईकोर्ट के जस्टिस गौरांग कंठ को कलकत्ता हाईकोर्ट, जस्टिस दिनेश कुमार सिंह को इलाहाबाद हाईकोर्ट से केरल हाईकोर्ट, पंजाब और हरियाणा हाईकोर्ट के जस्टिस मनोज बजाज को इलाहाबाद हाईकोर्ट ट्रांसफर करने की सिफारिश की गई है। यह सिफारिश 12 जुलाई को की गई है। सरकार ने गुरुवार को सिफारिश मंजूर कर ली।
पटना में भाजपा कार्यकर्ताओं पर लाठीचार्ज, कई के सिर फटे; आंसू गैस छोड़ी, वाटर कैनन चलाई
सरकार के खिलाफ बिहार विधानसभा मार्च कर रहे भाजपा नेताओं और कार्यकर्ताओं पर पुलिस ने लाठीचार्ज कर दिया। डाकबंगला चौराहे पर पुलिस ने प्रदर्शनकारियों को रोकने के कोशिश की। कार्यकर्ता नहीं माने तो पुलिस ने वाटर कैनन से पानी की बौछार की। आंसू गैस के गोले छोड़े, फिर दौड़ा-दौड़ाकर पीटा।
नेता प्रतिपक्ष विजय सिन्हा ने कहा कि हमारे शांतिपूर्ण प्रदर्शन पर पुलिस ने लाठीचार्ज किया। हमें खदेड़ा जा रहा है। इसमें कई कार्यकर्ता घायल हुए हैं। कार्यकर्ताओं के सिर फट गए हैं। पूरी खबर पढें...
सुप्रीम कोर्ट को मिले दो नए जज, जस्टिस उज्ज्वल भुइयां और एसवी भट्टी की हुई नियुक्ति
केंद्र ने बुधवार को सुप्रीम कोर्ट के जज के रूप में जस्टिस उज्ज्वल भुइयां और एसवी भट्टी की नियुक्ति की अधिसूचना जारी की। इसमें कहा गया कि राष्ट्रपति ने जस्टिस उज्ज्वल भुइयां और एसवी भट्टी को सुप्रीम कोर्ट का जज बनाया गया है। सुप्रीम कोर्ट कॉलेजियम ने पिछले हफ्ते उनकी पदोन्नति की सिफारिश की थी।
मनी लॉन्ड्रिंग केस में बॉम्बे हाई कोर्ट ने NCP नेता नवाब मलिक की जमानत याचिका की खारिज
बॉम्बे हाई कोर्ट ने ED के मनी लॉन्ड्रिंग केस में NCP नेता और महाराष्ट्र के पूर्व मंत्री नवाब मलिक को मेडिकल आधार पर जमानत देने से इनकार कर दिया है। जस्टिस अनुजा प्रभुदेसाई ने यह ऑर्डर दिया। कोर्ट अब दो हफ्ते बाद उनकी जमानत याचिका पर मेरिट के आधार पर सुनवाई करेगी।
मलिक ने इस आधार पर जमानत मांगी थी कि उनकी एक किडनी खराब हो गई है और दूसरी केवल 60 प्रतिशत क्षमता पर काम कर रही है और उसकी हालत और खराब हो रही है।
राज्यसभा चेयरमैन जगदीप धनखड़ ने 18 जुलाई को फ्लोर लीडर्स की बैठक बुलाई
राज्यसभा चेयरमैन जगदीप धनखड़ ने 20 जुलाई को मानसून सत्र शुरू होने से पहले 18 जुलाई को सदन के फ्लोर लीडर्स की एक बैठक बुलाई है।
मध्य प्रदेश में पूरे परिवार ने किया सुसाइड, फंदे पर लटके मिले पति-पत्नी के शव
मध्य प्रदेश के भोपाल के रातीबड़ में एक दंपती ने अपने दो बेटों के साथ सुसाइड कर लिया। गुरुवार को दंपती के शव घर में फांसी के फंदे पर लटके मिले। दोनों बेटों को जहर देने की आशंका है। पुलिस को मौके से सुसाइड नोट भी मिला है। इसमें कर्ज का जिक्र है। पूरी खबर पढ़ें...
उत्तराखंड में मिनी ट्रक ने दो बाइक को टक्कर मारी, दिल्ली में दो ट्रक भिड़े; 7 लोगों की मौत 
उत्तराखंड के हरिद्वार में कांवड़ियों को ले जा रहे मिनी ट्रक ने दो बाइक को टक्कर मार दी। हादसे में एक बच्चे समेत 3 लोगों की मौत हो गई। एक महिला गंभीर रूप से घायल हो गई है। वहीं, दिल्ली के अलीपुर में जीटी करनाल रोड पर दो ट्रकों की टक्कर में चार लोगों की मौत हो गई।
रूसी रक्षा मंत्रालय के सामने हथियार सरेंडर कर रही वैगनर आर्मी
प्राइवेट आर्मी वैगनर ग्रुप के मेंबर्स ने रूसी रक्षा मंत्रालय के सामने हथियार सरेंडर करना शुरू कर दिया है। अब तक 20 हजार से ज्यादा फायर आर्म्स, 2,500 मैट्रिक टन विस्फोटक के साथ टैंक और रॉकेट लॉन्चर भी लौटाए गए हैं।